open-index/open-wikipedia-markdown huggingface dataset:
VM i bandy 2005

**Bandy-VM 2005** ble arrangert i Russland mellom 30. januar og 6. februar. Det var det 25. verdensmesterskapet i bandy. I A-gruppen deltok seks lag, først ble det spilt en enkeltserie der alle lagene møttes en gang og de fire første lagene gikk til semifinale. B-gruppen besto av fem lag. Kampene ble spilt i Kazan i delrepublikken Tatarstan. Sverige ble verdensmestere for åttende gang, de beseiret Russland med 5-2 i finalen

## Gruppe A
### Gruppespill

----------

---------

---------

--------

--------

### Sluttspill

#### Semifinaler

--------

#### Bronsefinale

#### Finale

## Gruppe B
### Gruppespill

--------

---------

---------

---------

--------

### Plasseringskamper
#### Kamp om 10.-plass

#### Kamp om 8.-plass

### Playoff-kamp om spill i Gruppe A

## Medaljer

## Kilder
* World Championships 2004/05 bandysidan.nu, besøkt 7. august 2018
Fylkesvei 5721

**Fylkesvei 5721** går mellom Faleide og Svarstad i Stryn kommune.

Frem til 2019 hadde veien betegnelsen fylkesvei 721 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jørgen Frantz Hammershaimb

**Jørgen Frantz Hammershaimb** (1767–1820) var en færøysk jurist.

Han var sønn av landfogd Venceslaus Hammershaimb og hustru Armgard Maria Svabo; begge kom fra dansk-tyske embetsmannsslekter.

Han tok juridisk eksamen i 1791. Han var konstituert som lagmann på Færøyene fra 1806 til Lagtinget ble avviklet i 1816. Han fikk bli boende på den gamle lagmannsgården på Steig i Sandavágur.

Jørgen Frantz Hammershaimb giftet seg i 1813 med Armgard Marie Egholm. Sønnen V.U. Hammershaimb ble opphavsmann til det færøyske skriftspråket.

## Referanser
Cocaine Anonymous

**Cocaine Anonymous** (**CA**) er en selvhjelpsgruppe for kokainavhengige. Gruppen har nettopp blitt etablert i Norge. CA har sitt utspring i USA. Det er inspirert av tolvtrinnsprogrammet til Anonyme Alkoholikere. Det beskriver en ny måte å leve livet på for å komme seg ut av et avhengighetsproblem. Det består bl.a. av å innrømme at man har et problem, søke hjelp, foreta en selvransakelse og gjøre opp for seg der man ser at man har påført andre skade. En blir også anbefalt å dele sin historie og erfaring med andre rusmiddelavhengige slik at de også skal få håp om å komme seg ut av sin avhengighet.

## [[Kokain]] – et økende problem
Kokain har i løpet av de siste årene blitt beskrevet som et «motedop» i mediene. EU sitt rapporteringsorgan, EMCDDA, har rapportert at kokain er et økende problem i Europa. Nå har altså de som ønsker å komme seg ut av avhengigheten, fått en mulighet for å møte og hjelpe hverandre. Gruppene finnes foreløpig bare i Oslo (per februar 2008). Et alternativ andre steder er å gå på NA-møter, som finnes over hele landet.

## Forskning og anbefaling til helsepersonell
Forskning om selvhjelp på rusfeltet, oppfordrer helsepersonell å anbefale pasienter med et avhengighetsproblem å delta i tolvtrinnsgruppene. American Psychiatric Association (APA) anbefaler i sine retningslinjer om rusbehandling at «Referral to a 12-step program can be helpful at all stages in the treatment process».

## Referanser


## Eksterne lenker
*
Granittnattøgle

**Granittøgle** er en nattøgle som lever i ørken og halvørken i det sørvestre USA, og det nordvestre Mexico.

Den finnes i det sørlige California, og i Baja California. Her lever den i canyoner og åssider, og skjuler seg under steiner og i fjellsprekker.

## Referanser


## Eksterne lenker
* 
* CaliforniaHerps.com: ''Xantusia henshawi'' – Granite Night Lizard
* Xantusia!!! – Geckos Unlimited
Standplass

**Standplass** er et begrep innen klatresporten som betegner et forankringspunkt som klatrer etablerer i veggen, og som danner utgangspunktet for sikringskjeden mellom sikrer og klatrer i et taulag. En standplass skal bestå av minimum to innbyrdes uavhengige, 100% sikre forankringspunkter i fjellet, enten via bolter i fjellet eller andre egnede sikringsmidler som plasseres i riss eller rundt formasjoner i steinen. Ofte bytter man på hvem som leder på standplassen; den klatreren som ledet opp til standplassen sikrer andremann mens han klatrer opp til standplassen og blir deretter igjen på standplassen og sikrer mens den andre klatreren leder videre til neste standplass.

En standplass er også i praksis det samme som et rappellfeste, eller et topptaufeste.

Standplass benyttes også i konkurranseskyting og betegner det stedet hvor skytteren står eller ligger når det skytes på blink
Järvsöfaks

**Järvsöfaks** (1994–2020) var en svensk travhest etter Trollfaks og Järvsö Anna. Den ble omtalt som den beste kaldblodstravhesten gjennom tidene. Hesten hadde verdensrekord på kort- og mellomdistanse, samt verdensrekord med sine 42 seire på rad og i inntjente penger med 21,2 millioner kr. Järvsöfaks ble trent og kusket av Jan-Olov Persson, som også var deleier i hesten.

Järvsöfaks er den eneste kaldblodshesten i Sverige som har vunnet over 10 millioner svenske kroner. Den ble også nominert til Årets hest i Sverige tre ganger (2003–2005) og tolv ganger til årets kaldblodshest (1998–2009). Den vant alle priser som en kaldblodhest kunne vinne, både i Sverige, Norge og Finland. Blant annet vant den Elitkampen, Svensk derby, Mjölkloppet, Svensk mesterskap (10 ganger), Norsk derby, Nordisk mesterskap, Tgn-sprinten og Trøndelagspokalen.

Järvsöfaks var den første travhesten som medvirket i Stockholms högvakt på Stockholms slott. Dette skjedde den 20. august 2007. Hesten var også master foran kaldblodsløpene på Vincennes i Frankrike, den konkurrerte mot friidrettsfolk i Järvsö og ble vist frem sammen med Victory Tilly under Stockholm International Horseshow.

Järvsöfaks hadde også over 500 avkom, som per 2020 hadde vunnet over  løp og tjent inn mer en 50 millioner. Hesten hadde dermed en dominerende posisjon både på løpsbanen og innen hesteavl. 

## Løpskarriere
* Starter: 234
* 1.-plasser: 201
* 2.-plasser: 16
* 3.-plasser: 4

## Referanser


## Eksterne lenker
*
Molok

**Molok** (også skrevet *Moloch, Molech, Molekh, Moloc*) representerer semittiske מולך m-l-k, et rotord som opptrer i ulike hebraiske og arabiske ord knyttet til konger, og er enten navnet på en konge eller på navnet av en særskilt form for offer assosiert med ild. 

Molok var historisk tilsluttet kulturer over hele Midtøsten, inkludert ammonitter, hebreere og jøder, kanaanitter, fønikere og beslektede kulturer i Nord-Afrika og Levanten. 

Molok forbindes med ofring av barn. Ifølge overleveringen var gudebildet av bronse og formet som en sittende figur med oksehode og utstrakte armer. Figuren hadde et brennende bål i fanget hvor barnet ble ofret. 

I moderne dagligtale kan Molok referere nedsettende til en person eller gjenstand som krever kostbare ofringer. Begrepet Molok blir også nevnt i *[[Bibelen]]*, eksempelvis i *Tredje Mosebok* 18:21: «Du skal ikke gi noen av dine barn til Molok; du skal ikke vanhellige din Guds navn. Jeg er Herren.»

## Referanser


## Litteratur
* Day, John (1989): *Molech. A god of human sacrifice in the Old Testament*, Cambridge University Press, ISBN 0-521-36474-4
* Grena, G.M. (2004): *LMLK – A Mystery Belonging to the King*, bind 1. Redondo Beach, California: 4000 Years of Writing History. ISBN 0-9748786-0-X.
* Heider, George C. (1985): *The Cult of Molek. A Reassessment*, Department of Biblical Studies, The University of Sheffield, ISBN 1-85075-018-1
* Seeden, Helga (1991): «A tophet in Tyre?», opprinnelig fra *Bertyus* **39**, American University of Beirut. Arkivert fra originalen den 16.november 2022

## Eksterne lenker

* Moloch, *Wiktionary*
John Xantus de Vesey

**John Xantus de Vesey** (født 5. oktober 1825 i Csokonya i keiserdømmet Østerrike, død 13. desember 1894 i Budapest i Østerrike-Ungarn) var en ungarsk zoolog, som levde et omskiftende liv på flere kontinenter. Han het egentlig **Xántos János**, men tok navnet de Vesey for å virke mer aristokratisk.

Etter å ha deltatt i det ungarske opprøret i 1848-49 måtte han flykte, og endte opp i USA. Her tjenestegjorde han i den amerikanske hæren, og ble interessert i zoologi.

## Referanser


## Litteratur
* 
* *Xántus*, in: Meyers Großes Konversations-Lexikon, Band 20. Leipzig 1909, S. 808.
* Manfred Hecker: *Janos Xantus und Karl May oder Auf der Spur einer Zeitungsente*. In: *Mitteilungen der Karl-May-Gesellschaft Nr. 41*/1979, S. 38–44 und *Mitteilungen der Karl-May-Gesellschaft Nr. 42*/1979, S. 42–46. (Onlinefassung von Teil I und Teil II)
* , S. 312.
VM i bandy 2006

**Bandy-VM 2006** ble arrangert i Sverige mellom 28. januar og 5. februar. Det var det 26. verdensmesterskapet i bandy. Totalt deltok 12 lag, seks lag i A-gruppen der det først ble det spilt en enkeltserie der alle lagene møttes en gang og de fire første lagene gikk til semifinale. Kampene ble spilt i Eskilstuna, Stockholm, Katrineholm Oxelösund, Gustavsberg, Västerås og Linköping. Russland ble verdensmestere ved å beseire Sverige med 3-2 i finalen.

## Resultat

## Tabell

 
### Semifinaler

### Finaler

## Medaljer

## Referanser


## Eksterne lenker
* Kampoppsett og resultater (bandysidan.nu)
Doktor Faustus

:*For romanen av [[Thomas Mann]], se [[Doktor Faustus (Thomas Mann)]]*

***Doktor Faustus*** (*[[engelsk]]: The Tragical History of Doctor Faustus*) er et drama av Christopher Marlowe (1564–1593). Stykket ble trolig første gang oppført i 1589, og ble utgitt i bokform i 1604.

Stykket bygger på Faustmyten, om mannen som selger sin sjel til djevelen i bytte for makt og kunnskap. På et annet plan handler stykket om sammenbruddet til en mann som har valgt materiell gevinst framfor åndelig utvikling, og ved det taper sin sjel. 

Stykket er utgitt i to ulike versjoner, i 1604 og 1616. Den siste utgaven utelater 36 linjer fra den første, men tilføyer 676 nye linjer, slik at teksten blir omtrent en tredjedel lenger. Begge versjonene er på blankvers, i henholdsvis 13 eller 20 scener. Lærde strides om hvilken versjon som ligger nærmest forfatterens opprinnelige manus og intensjon.

Verket ble første gang oversatt til norsk i 1844, etter en tysk bearbeidelse. Den ble nyoversatt av Roy T. Eriksen og utgitt på Solum forlag i 1987.

## Eksterne lenker
* 1616 quarto online
* 
*
Kazan-khanatet

**Kazan-khanatet** var en Tatar-stat som lå i de tidligere Volga-bulgarske områdene fra 1438 til 1552. Hovedstaden i riket var Qazan (Kazan). Kazan-khanatet dekket det som i dag er Tatarstan, Mari El, Tsjuvasjia, Mordovia og deler av Udmurtia og Basjkortostan.

## Historie
Kazan-khanatet ble stiftet av Olug Mokhammad i 1437 eller 1438, med hjelp fra den lokale adelen. Under styret til Mokhammad og senere under sønnen Maxmud ble Storfyrstedømmet Moskva raidet flere ganger, blant annet ble Vasilij II tatt til fange etter et slag ved Suzdal og måtte kjøpes fri fra Kazan-khanen.

I juli 1487 okkuperte Ivan III av Moskva Kazan og satte marionetten Möxämmädämin på tronen. Kazan-khanatet ble deretter et protektorat under Moskva, og russiske handelsfolk fikk handle fritt i khanatet. Dette førte til flere resultatløse opprør fra folk som ønsket union med enten Det ottomanske rike eller Krim-khanatet.

I 1521 brøt Kazan seg fri fra det russiske styret, og gikk sammen med nabostatene til krig mot Moskva. Dette førte til at khan Muhamed Giray kunne ta 150&nbsp;000 russiske slaver ved én anledning.

I 1552 gikk Kazan-khanatet under. En russisk hær under ledelse av Ivan den grusomme beleiret byen, og etter to måneder falt den. Ivan lot byen brenne ned, og lot befolkningen dø eller bli fordrevet. Samtidige kilder nevner 110&nbsp;000 drepte tatarer, og at 60&nbsp;000 &ndash; 100&nbsp;000 tilfangetatte russere ble frigjort. Kazan-khanatet ble deretter innlemmet i Russland samtidig som etniske russere flyttet inn og overtok byen.

## Litteratur
* Viacheslav Shpakovsky, David Nicolle, Gerry Embleton, *Armies of the Volga Bulgars & Khanate of Kazan, 9th–16th centuries*, Osprey Men-at-Arms 491 (2013).
* Azade-Ayshe Rorlich, Origins of Volga Tatars in: *The Volga Tatars, a Profile in National Resilience* (1986).
Fylkesvei 1264

**Fylkesvei 1264** går mellom Gurud og Hauger i Indre Østfold kommune.

Frem til 2019 hadde veien betegnelsen fylkesvei 734 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Torhild Moen

**Torhild Moen** (født 26. mai 1938 i Stavanger)(død 23. mai 2023 i Notodden) var en norsk lærer, barneteaterarbeider og forfatter av barnebøker og andaktsbøker for barn. Hun var bosatt på Notodden. 

Hun vokste opp i Oslo, og har arbeidet som lærer og øvingslærer i Oslo, Bodø og Notodden. Hun har vært frivillig leder og instruktør i barne- og ungdomsteatre de samme stedene. 

Hun debuterte med barnedikt-samlingen *Tenke seg til* i 1980. Samme år utga hun også fagbøkene *Drama i skolen* og *Drama og dokketeater i kristendomsfaget*. I alt har hun skrevet og utgitt 37 bøker. Dertil har hun skrevet dramastykker til bruk i menighet og skole. 

## Priser og utmerkelser
* Ordknappen 2012 for boka *Vilja og bokstavene som krøller seg*
* Kongens fortjenstmedalje 2018

## Bibliografi
* *Morgensamlingsbøker i skolen 1980 – 1996*, barnebok
* *Dramabøker 1980-1993*, sakprosa
* *Tenke seg til*, lyrikk for barn og ungdom, Fabritius (1980)
* *Bagateller*, barnebok, Gyldendal (1981)
* *Gutten som så lyset påskedag*, barnebok, Luther (1982)
* *Espens jul (rev.utg. 1996)*, barnebok, Luther (1983)
* *Takk for lånet, Gud*, barnebok, Luther (1983)
* *Pelikanen*, barnebok, Luther (1985)
* *Kjære Gud, du er et under*, barnebok, Aschehoug (1987)
* *Gamlemor og Tullemor*, barnebok, Eide (1987)
* *God natt da, mormor*, barnebok, Ansgar (1991)
* *Skrytepave pipelort*, barnebok, Damm (1992)
* *Gladdager og pytondager*, barnebok, IKO-forlaget (1993)
* *I startgropa*, barnebok, Verbum (1994)
* *Pensjonistens bønnebok*, Luther (1996)
* *Gamlenissen*, barnebok, Luther (1997)
* *Stjerneknapper i vinterlys*, barnebok, Luther (2000)
* *Med sprett i beina*, barnebok, Avenir (2001)
* *Himmelbroen*, religiøs litteratur, Lunde Forlag (2002)
* *Det er lov å gråte*, antologi, barnebok, IKO-forlaget (2002)
* *Gullkulen*, billedbok, IKO-forlaget (2007)
* *Fengselsfuglen. Om å ha en far i fengsel*, billedbok, IKO-forlaget (2008)
* *Noen dager er fulle av farger*, Luther (2008)
* *Vilja, mormor og tryllesteinen*, barnebok, IKO-forlaget (2009)
* *Stine Pernille og bestemødrene*, barnebok, IKO-forlaget (2009)
* *Husker du meg, mormor? : nye opplevelser med Vilja*, barnebok, Lunde Forlag (2010)
* *Vilja og bokstavene som krøller seg*, barnebok, Lunde Forlag (2011)
* *Stine Pernille og bestefar*, billedbok, IKO-forlaget (2011)
* *Vilja og det magiske øyeblikket*, billedbok, Lunde Forlag (2012)

## Referanser


## Kilder
*Presentasjon av Torhild Moen i Forfatterkatalogen på Forfattersentrums nettsider

## Eksterne lenker
* kulturnett.no, med forfatterens egenpresentasjon.
Vladimir

:*For navnet, se [[Vladimir (navn)]]*

**Vladimir** (kyrillisk: Влади́мир) er en by i Russland, omtrent 200 kilometer fra Moskva. Den har 345&nbsp;000 innbyggere og er administrasjonssentrum i Vladimir oblast. Vladmir var en viktig by i middelalderens Russland, og to av byens katedraler er en del av Verdensarven.

## Demografi
Befolkningsutvikling:
:

## Se også
* Vladimir-Suzdal

## Referanser


## Eksterne lenker
*
Arendalsgata (Oslo)

**Arendalsgata** (3A-45, 4-22) er en gate i bydel Sagene i  Oslo som går fra Uelands gate til Bentsebrugata. Den er hovedgate gjennom strøket Sagene. 

Fra Uelands gate går den østover og passerer Kristiansands gate, Grimstadgata og Maridalsveien. Arendalsgata går forbi Sagene kirke som har gateadresse Dannevigsveien nummer 17 og Sagene kirkepark.

Ruters bussruter 20, 37 og 54 går gjennom gata og har to stopp på strekningen. 

Arendalsgata er oppkalt etter byen Arendal i Aust-Agder fylke, og ligger i et strøk av Oslo med mange gater oppkalt etter norske byer. 

Sagene Arbeidersamfunn ligger i nummer 3. Bygningen ble reist som forsamlingslokale for Sagene Arbeidersamfunn med forretninger og boliger i 1900 ved arkitekt Johan Storm Munch.

I nummer 4, som ligger ved Gråbeinsletta, er Dronning Louises barnehage. Anlegget består av to bygninger, den ene kalt Sukkertoppen, den andre Veslestua. Sistnevnte har opprinnelig vært skysstasjon. Begge bygningene er fra 1860-årene.

I nummer 5-45 ligger en lang rekke arbeiderboliger som ble reist for Myrens Verksted i 1914 ved arkitektene Morgenstierne & Eide.


Fil:1350. Kristiania, Arendalgaten - no-nb digifoto 20131106 00036 bldsa PK00001.jpg|Gammelt postkort utgitt av J. H. Küenholdt med motiv fra Arendalsgata sett fra Gråbeinsletta ved Sagene kirke.
Fil:Sagene Arbeidersamfunn, Arendalsgata 3, kulturminneid 163905, 2015-02-08, DSC 1928.JPG|Sagene Arbeidersamfunn i Arendalsgata 3.
Fil:Myren arbeiderboliger i Arendalsgata nr. 5-45.JPG|Motiv fra Myren arbeiderboliger
Fil:Arendalsgata sett fra Kristiansands gate med Sagene kirke til høyre.jpg|Gaten sett fra Kristiansands gate med Sagene kirke til høyre. 


## Referanser


## Litteratur
* Knut Are Tvedt (red): *[[Oslo byleksikon]]*, Kunnskapsforlaget 2010, ISBN 978-82-573-1760-7
Kamesjkovo

**Kamesjkovo** (russisk: Камешково) er en by i Vladimir oblast i Russland. Den ligger 41&nbsp;km nordøst for Vladimir. 

Byen ble grunnlagt på begynnelsen av 1900-tallet som en bosetning ved et spinneri og veveri. Den fikk innvilget bystatus i 1951.

## Demografi
Befolkningsutvikling:
:

## Referanser


## Eksterne lenker
*
Jo Ørjasæter

**Jo Ørjasæter** (1925–2006) var en norsk journalist, teater- og litteraturkritiker og sakprosaforfatter. 

Ørjasæter var utdannet filolog fra Oslo og USA, og arbeidet som kulturmedarbeider i avisen *[[Nationen]]* i mer enn førti år. Samtidig skrev han bøker om Fjernsynsteatrets historie, Det norske teatrets historie og biografier om Nils Collett Vogt og Nini Roll Anker. Boken om Anker skrev han sammen med sin kone.

Han var også en aktiv oversetter, med 110 oversettelser, av blant Märta Tikkanen, Sara Lidman og Kerstin Ekman. For oversettelsen av *Dei teier meg i hel* av Inger Skote fikk han Kirke- og undervisningsdepartementets oversetterpris i 1975. Han ble tildelt Bastianprisen for barne- og ungdomslitteratur for oversettelsen av Carolyn Comans *Det Jamie såg* i 1998.

Han var sønn av Tore Ørjasæter og gift med Tordis Ørjasæter.
## Referanser
Jógvan Sundstein

**Jógvan Sundstein** (1933–2024) var en færøysk politiker. Han var Færøyenes lagmann (regjeringssjef) fra 1989 til 1991 og partiformann i Fólkaflokkurin fra 1980 til 1993.

## Familie og yrke
Han vokste opp i Tórshavn som eldste sønn av sjømannsskolelærer Hans Jacob Matras Joensen og hustru Johanna Malena Jensen (á Dul). Foreldrene tok familienavnet Sundstein, sammensatt av farfarens kallenavn «við Stein» og farmorens hjembygd Hvannasund, like før han ble født.

Farmorens slekt, Matras, fostret flere personer med kulturelle og politiske interesser: Hans Jacob Matras, sysselmann på Norðoyar, var Jógvan Sundsteins oldefar. Lagtingsmann Joen Michael Matras var farmorens storebror, og dennes sønn var filolog Christian Matras.

Han hadde fem yngre søstre; søsteren Hanna giftet seg i 1962 med Olaf Olsen, som senere ble lagtingsmann og industriminister i Jógvan Sundsteins regjering. Selv giftet han seg i 1956 med Lydia Marsten fra Klaksvík, som han fikk tre barn med.

Sundstein-familien var knyttet til Brøðrasamkomans forsamlingshus Ebenezer i Tórshavn.

Han gikk realskolen i Tórshavn og begynte så i lære i Sjóvinnubankin. Han studerte revisjon i Danmark og ble statsautorisert revisor i 1963, som den første på Færøyene, og etablerte sitt eget firma i Tórshavn. Han ble pensjonist i 2000 og flyttet med sin kone til Holbæk i Danmark i 2003.

## Politiske og offentlige verv

Han ble valgt inn på Lagtinget fra Eysturoy i 1970 og byttet valgkrets til Suðurstreymoy i 1978. Sundstein var Lagtingets formann fra 1980 til 1984 og fra 1988 til 1989.

Sundstein var styreformann ved Føroya Handilsskúli fra 1972 til 1988.

Ved lagtingsvalget i 1988 ble Fólkaflokkurin største parti. Etter en ti uker lang regjeringskrise klarte Jógvan Sundstein å danne en flertallsregjering utgått fra Fólkaflokkurin, Tjóðveldisflokkurin, Sjálvstýrisflokkurin og Kristiligi Fólkaflokkurin. Regjeringen måtte gå av etter et halvt år, og Sundstein dannet en ny regjering utgått fra Fólkaflokkurin, Tjóðveldisflokkurin og Sambandsflokkurin.

Samarbeidsforholdene var fortsatt vanskelige, og Sundstein skrev ut nyvalg til Lagtinget i 1990. Fólkaflokkurin inngikk et regjeringssamarbeid med valgvinneren Javnaðarflokkurin, der Sundstein ble finansminister. Bankkrisen på Færøyene førte øyene ut i en dyp økonomisk og politisk krise. Sundstein søkte ikke gjenvalg ved lagtingsvalget 1994.

I 2008 utgav Jógvan Sundstein, som den første færøyske politikeren, sin selvbiografi i bokform.

## Æresbevisninger
Sundstein ble i 1990 utnevnt til kommandør av Dannebrogordenen.

## Referanser


## Litteratur
*
NEP

**Novaja ekonomitsjeskaja politika**, **NEP** (russisk: новая экономическая политика, НЭП; norsk: «Ny økonomisk politikk») betegner den økonomiske politikken i Sovjetunionen fra 1921 til 1928 som i stor grad var basert på kapitalisme. 

NEP erstattet krigskommunismen, og ble innført av Vladimir Lenin, som uttalte at «Vi er ikke siviliserte nok for sosialismen». Det ble fremmet av Lenin i 1921 som et midlertidig virkemiddel, og i 1922 karakteriserte han NEP som et økonomisk system som kunne inkludere «et fritt marked og kapitalisme, begge underlagt statlig kontroll.»

NEP delvis tilbakekalt og opphevet den fullstendige nasjonaliseringen av industrien og innførte et system med blandingsøkonomi, som tillot privat næringsvirksomhet og handel i en viss skala, selv om staten fortsatt eide og kontrollerte utenlandshandelen, tungindustrien og finansbransjen, inkludert bankene. Det ble også tillatt for private å leie inn arbeidskraft, og bønder kunne selge varene sine til hvem de ville. I denne perioden blomstret også ytringsfriheten og kultur.

NEP var ment å være en midlertidig ordning, men ble raskt upopulær blant mer ortodokse marxister. I 1928 ble ordningen opphevet av Josef Stalin, og ble etterfulgt av femårsplanen som innebar planøkonomi og hard industrialisering.

## Referanser
Heinrich Hoerle

**Heinrich Hoerle** (født 1. september 1895 i Köln, død 7. juli 1936 samme sted) var en tysk kunstner i Neue Sachlichkeit-bevegelsen.

## Liv og virke
Han var født i Köln, og gikk på kunsthåndverkskole der, men var stort sett selvlært som maler og grafiker. Etter militæret (første verdenskrig), tok han del i Dada-scenen i Köln. Han utga blant annet en «Krüppelmappe» *(Krøplingmappen)* i 1920. Han tok etterhvert etter de russiske kunstnerne Vladimir Tatlin og El Lissitzky og den nederlandske De Stijl-bevegelsen. Maleriene viser figurer enten i profil eller frontalt presentert. 

Sammen med maleren Franz Wilhelm Seiwert og fotograf August Sander, grunnlagt Hoerle kunstnergruppen Kölner Progressive på begynnelsen av 1920-tallet. En felles tilnærming for dem var å dokumentere folk og sosiale strukturer i sin samtid i bilder. 

Han startet i 1929 med å gi ut tidsskriftet «a-z» om progressive kunstnere. Dette stoppet raskt da nazistene kom til makten. Han døde i Köln i 1936, mens verkene ble erklært entartet i 1937. Det er registrert fire beslaglagte bilder.

## Referanser


## Litteratur
* Heinrich Hoerle. Leben und Werk 1895-1936 (Utstillingskatalog Kölnischer Kunstverein), Köln 1981
* Michalski, Sergiusz (1994). *New Objectivity*. Cologne: Benedikt Taschen. ISBN 3-8228-9650-0
* Schmied, Wieland (1978). *Neue Sachlichkeit and German Realism of the Twenties*. London: Arts Council of Great Britain. ISBN 0-7287-0184-7
Tommy Thayer

**Tommy Thayer** (født 1969) er gitarist i hardrock-bandet KISS. I 2002 erstattet han Ace Frehley. Han har tidligere også vært bandets tourmanager. Tommy Thayer var i årene 1981–1989 gitarist i heavy metal-bandet Black 'N Blue. 

## Karriere
### Black 'N Blue
Tommy Thayer begynte å spille gitar da han var 13 år gammel og hørte mye på Kiss, Alice Cooper, Rory Gallagher og Deep Purple. Han startet bandet Movie Star sammen med noen klassekamerater, et band som i 1981 skiftet navn til Black 'N Blue. 

Bandet fikk platekontrakt med Geffen Records og ga ut fire album mellom 1984 og 1988. Thayer sluttet i Black 'N Blue da Geffen besluttet å ikke forlenge kontrakten med bandet. Etter at Thayer forlot bandet, spilte han i Kiss-coverbandet Cold Gin. 

### Kiss
Paul Stanley la merke til gitaristen og inviterte Thayer med for å spille på en bursdagsfest. Senere ble Thayer ansatt av Gene Simmons som hans personlige assistent, en jobb der han måtte gjøre alt mulig fra kaffekoking til arrangementsbookinger. Han bidro også med låtskriving for Kiss på albumet *[[Carnival of Souls: The Final Sessions]]*, innspilt i 1996–1997. Senere gjorde han det meste av gitarspillet på albumet *[[Psycho Circus]]* fra 1998 som studiomusiker.

Da Ace Frehley sluttet i Kiss i 2002, ble Tommy Thayer «forfremmet» til å overta som *The Spaceman*. Han spilte sin første konsert med Kiss i mars 2002 og spilte på konsertalbumet *[[Kiss Symphony: Alive IV]]* i 2003. I 2009 spilte han på *[[Sonic Boom]]*, hans første studioalbum som offisielt medlem av Kiss.

## Diskografi
### Med Black 'N Blue
* 1984: *Black 'n Blue*
* 1985: *Without Love*
* 1986: *Nasty Nasty*
* 1988: *In Heat*
* 1998: *One Night Only: Live* (konsertalbum)
* 2001: *The Demos Remastered: Anthology 1* (samlealbum)
* 2001: *Ultimate Collection* (samlealbum)
* 2002: *Live In Detroit – 1984* (konsertalbum)
* 2005: *Collected* (samleboks)
* 2007: *Rarities* (samlealbum)

### Med Kiss
* 1998: *[[Psycho Circus]]* (som studiomusiker)
* 2003: *[[Kiss Symphony: Alive IV]]*
* 2009: *[[Sonic Boom]]*
* 2012: *[[Monster]]*

## Eksterne lenker
* 
* 
* 
*
Krim-khanatet

**Krim-khanatet** var en tatar-stat som eksisterte fra 1441 til 1783. Den hadde sentrum på halvøya Krim i dagens Ukraina. Hovedstaden var Bakhtsjysaraj.

## Bakgrunn
Krim-khanatet var en av Den gylne hordes avløserstater, og ble grunnlagt av Hacı I Giray. Khanatet kontrollerte på denne tiden Krim og steppene i det sydlige Russland og Ukraina (Den pontisk-kaspiske steppe).

## Under osmansk kontroll
Fra 1475 kom Krim-khanatet under innflytelse fra Det osmanske rike, og rikene skulle ha en langvarig allianse. Krim-khanatet ble en viktig faktor i forsvaret av islams yttergrense, spesielt mot russere og polakker. Frem til 1700-tallet var khanatet et av de mektigste rikene i Øst-Europa, og var spesielt kjent for å skaffe slaver til osmanene. 

På 1700-tallet gikk det nedover med Krim-khanatet, da forbedrede europeiske våpen og et langt svakere osmansk rike gjorde at maktbalansen tippet i russisk favør. Under Den russisk-østerrikske tyrkerkrig (1736–1739) greide russerne under ledelse av Burkhard Christoph von Münnich å trenge inn på selve Krim.

## Under russisk kontroll

Under Küçük Kaynarca-traktaten av 1774 ble staten erklært uavhengig av Det osmanske riket og Russland, men Katarina II av Russland invaderte under ledelse av Grigorij Potemkin Krim-khanatet i 1783 og annekterte dette som en del av Novorossija. Den russiske kontrollen ble anerkjent gjennom Jassytraktaten av 1792. Den siste khanen, Şahin Giray, flyktet til Det osmanske rike hvor han ble henrettet for forræderi noen år senere.

## Se også
* Krimtatarer
Overkrysning

:*Overkrysning må ikke forveksles med [[translokasjon]], som er overføring av kromosomsegmenter mellom to *ikke*-homologe kromosomer.*

**Overkrysning** i genetikken refererer til overføring av kromosomsegmenter mellom to homologe kromosomer. Under meiosen i den første fasen kalt profase I, vil kromosomene pakkes sammen og rulles opp rundt proteiner for å bli synlige. Når det skjer vil kromosomene orientere seg slik at de ligger rett ved siden av sin homolog. Homologene vil festes til hverandre og det er i disse kontaktpunktene (Chiasma) at overkrysning kan skje. Overkrysning er en viktig kilde til genetisk variasjon siden nye kombinasjoner av det genetiske materialet dannes under denne prosessen.

## Litteratur
* *Essentials of Genetics*, sixth edition (2007) ISBN 0-13-241065-6
Liste over Færøyenes lagtingsformenn

**Liste over Færøyenes lagtingsformenn** viser lederne av arbeidet i Lagtinget på Færøyene siden 1924. Lagtingsformannen velges blant Lagtingets medlemmer for inntil fire år av gangen.

Frem til Lagtinget ble oppløst i 1816 ble møtene ledet av lagmannen. Etter at Lagtinget ble gjenopprettet i 1852, var det amtmannen på Færøyene, kongens embedsmann, som fikk denne oppgaven. Amtmannen mistet sitt sete i Lagtinget ved en lovendring i 1923, og Lagtinget fikk tilbake retten til å velge sin egen formann.

Siden 1924 har det vært i alt 22 lagtingsformenn, og mange av dem har sittet i flere perioder. Jákup Øregaard, som satt i tre perioder, er også den lengst sittende lagtingsformannen med sine 17 år i vervet.

Den yngste var Edward Mitens, som var 38 år gammel da han ble valgt første gang i 1928, mens den eldste var Jógvan á Lakjuni, som var 66 år gammel i 2019. Marita Petersen ble den første kvinnen i vervet i 1994.

Lagtingsformennenes yrkesbakgrunn kan grupperes slik: åtte lærere, seks skipsredere, fiskeindustrialister eller andre selvstendig næringsdrivende, to ansatte i bank- og forsikringsvesenet, to sysselmenn, to journalister og én arbeidsformann på et skipsverft.

## Referanser
MS «Fjordsol»

**MS «Fjordsol»** kan vise til:

*MS «Fjordsol» (1948)
*MS «Fjordsol» (1986)
*MS «Fjordsol» (1990)
*MS «Fjordsol» (2006)
Otto Lange

**Otto Lange** (1879–1944) var en tysk ekspresjonistisk maler og grafiker.

Han gikk i lære som dekorasjonsmaler og kom inn på kunsthåndverkskolen og deretter kunstakademiet i Dresden. Professor da var Otto Gussmann. Fra 1915 til 1919 var han lærer ved kunsthåndverkskolen i Bromberg. Han flyttet så tilbake til Dresden, og var med i *Dresdner Sezession Gruppe 1919*. Fra 1921 ble han medlem av *Sachsens akademiske råd*.

Karl Hanusch utnevnte ham til professor ved den statlige kunstskolen for tekstilindustri i Plauen i 1925. Han fikk også utsmykningsoppdrag for Lutherkirken i Ellefeldt/Vogtland og utførte arbeidene i 1926.

Nazistene sørget for at han ble avsatt i 1933, men ga ham ikke yrkesforbud. Han levde derfor som fri kunstner i Dresden til han døde 1944. Entartet-erklæringen fulgte i 1937. Hva fantes av ham i tyske museer, i alt 79 arbeider, ble inndradd.
## Referanser


## Litteratur
* *Staatliche Kunstsammlungen Dresden (egenutgivelse), Kunst im Aufbruch – Dresden 1918-1933*, Dresden 1980
Grasholmen

**Grasholmen** er ei øy som ligger mellom Sølyst og Strømsteinen i Stavanger kommune. Hovedpilaren til Stavanger bybru som knytter sammen Stavanger og bydelen Hundvåg, står på Grasholmen. Øya er knyttet til Sølyst via bro. Øya er bebygd med leiligheter, tre hus og én båtbutikk.

Grasholmen ble en del av Stavanger kommune etter byutvidelsen i 1866. AS Norske Esso drev et oljetankanlegg på vestsiden av øya, synlig fra Stavangers østre havn. Tankanlegget ble avviklet for å gi plass til boliger og båthavn.

## Referanser
Gunnerus

**Gunnerus** kan vise til:
*Johan Ernst Gunnerus (1718–1773), biskop og naturhistoriker, en av stifterne av DKNVS.
*Gunnerusbiblioteket i Trondheim.
*Gunnerusmedaljen er en utmerkelse som tildeles av Det Kongelige Norske Videnskabers Selskab.
*Databasen gunnerus.no som blant annet viser bilder, kart og manuskripter fra NTNU Universitetsbibliotekets samlinger.

**«Gunnerus»** kan vise til to skip:

*MK «Gunnerus»
*FF «Gunnerus»
Stuping under Sommer-OL 1936

**Stuping under Sommer-OL 1936** ble arrangert fra 10. til 15. august 1936 i Olympiapark Schwimmstadion i Berlin. 

Stuping var med på OL-programmet for åttende gang i Sommer-OL 1936 i Berlin. 69 utøvere fra 21 nasjoner konkurrerte i fire øvelser, to for menn og to for kvinner. 

## Medaljefordeling

## Resultater
### Menn
#### Sviktstup

#### Tårnstup

### Kvinner
#### Sviktstup

#### Tårnstup

## Eksterne lenker
* Diving at the 1936 Summer Olympics hos olympedia.org
MS «Fjorddrott»

**MS «Fjorddrott»** er navnet på flere båter:

*MS «Fjorddrott» (1939)
*MS «Fjorddrott» (1976)
*MS «Fjorddrott» (1990)
*MS «Fjorddrott» (2007)
Inger Skote

**Inger Skote** (født	4. desember 1933, død 22. januar 2015) var en svensk barnebokforfatter, bosatt i Lidingö.

Skote var utdannet dramapedagog med studier i litteratur, teaterhistorie og italiensk. Hun debuterte med *Mikaels äventyr i höghuset* (1965), og skrev i alt 20 bøker. 12 bøker er oversatt til norsk.

## Referanser
Lepidophyma

se artikkel

***Lepidophyma*** er en slekt av nattøgler som er utbredt fra de meksikanske delstatene Tamaulipas og Michoacán sørover  til Panamakanalen. De finnes ikke på nordlige Yucatán, eller langs stillehavskysten i Guatemala og El Salvador.

## Arter

Mange av artene er bare kjent fra noen få eksemplarer. Bezy & Camarillo publiserte i 2002 et arbeid der antall arter reduseres fra 19 til 17. I tillegg ble det i 2008 beskrevet en ny art fra Oaxaca i Mexico.
* *Lepidophyma chicoasensis*
* *Lepidophyma cuicateca* 
* *Lepidophyma dontomasi*
* gulflekket nattøgle (*L.&nbsp;flavimaculatum*) 
* *Lepidophyma gaigeae*
* *Lepidophyma lineri*
* *Lepidophyma lipetzi*
* *Lepidophyma lowei*
* *Lepidophyma mayae*
* *Lepidophyma micropholis*
* *Lepidophyma occulor*
* *Lepidophyma pajapanensis*
* *Lepidophyma radula*
* *Lepidophyma reticulatum*
* *Lepidophyma smithii*
* *Lepidophyma sylvaticum*
* *Lepidophyma tarascae*
* *Lepidophyma tuxtlae* (inkludert *L. alvarezi* og *L. sawini*)

## Referanser



## Eksterne lenker
* 
* Mexico Herpetology: ''Lepidophyma''
Hans Jákupsson Debes

**Hans Jákupsson Debes** (født 1723, død 1769) var lagmann på Færøyene fra 1752 til 1769.

Hans Jákupsson kom fra Oyri og var gift med datteren til Lagmann Sámal Pætursson Lamhauge, som han etterfulgte i lagmannsembetet.

## Litteratur
* *Løgtingið 150 – Hátíðarrit*. Tórshavn 2002, Bind 2, s. 366. (Avsnitt *Føroya løgmenn fram til 1816*) (Nedlasting som PDF )
Het ungdom

***Het ungdom*** (originaltittel: *Porky's*) er en kanadisk-amerikansk sex-komedie fra 1981 regissert av Bob Clark. Filmen skildrer eskapadene til en gruppe tenåringer ved en amerikansk High school på 1950-tallet.

Filmen ble en stor publikumssuksess, spesielt i USA der den endte opp som den femte mest innbringende filmen på kino i 1982. Den ble imidlertid dårlig mottatt av anmelderne.

Den fikk to mindre suksessfull oppfølgere: *[[Het ungdom samles igjen]] og [[Het ungdom 3 – Porky's hevn]].* I 2009 kom en nyinnspilling av den første filmen kalt *Pimpin' Pee Wee.* Denne hadde et lavt budsjett og ble lansert rett på video. Den fikk lite oppmerksomhet.

## Handling
Filmens hovedpersoner er seks gode venner fra samme High School i Florida på midten av 1950-tallet. Store deler av tiden går med til å løpe etter jenter, men skolens prippene frøkner løsner ikke så lett på knappene. I nabofylket befinner det seg en bar som heter Porky's hvor det er nakendans og en sjanse for å få et nummer for rett pris. Tilsynelatende et drømmested for de seks guttene: Men det blir langt fra noen drømmekveld da de prøver å slippe inn. De blir fralurt alle pengene og havner bokstavelig talt på trynet utenfor. De bestemmer seg for å iverksette en meget dristig hevn mot eieren Porky og hans sted.

## Om filmen
*Het ungdom* ble en stor publikumssuksess og spilte inn $105,5 millioner i USA alene. Den ble den femte mest innbringende filmen i USA i 1982.

Den ble relativt dårlig mottatt av anmelderne. Også de norsk anmelderne var negative. Blant annet så gav både *[[VG]]* og *[[Dagsavisen]]* den terningkast en, mens *[[Aftenposten]]* gav den to og *[[Dagbladet]]* tre.

Den vant en Golden Reel Award ved Genie Awards i 1983.

Siden filmen ble finansiert av et kanadisk filmselskap regnes den som den mest innbringende kanadiske filmen noensinne. Den berømte «dusjscenen» i filmen har blitt parodiert flere ganger.

## Rollebesetning

## Referanser


## Eksterne lenker
*
E.F.B. Horn

**Erik Frederik Barth Horn** (1829–1899) var en norsk teolog og filosof.

Han tok teologisk embetseksamen i 1854. Fra 1858 til 1867 var Horn lærer ved Asker seminar. I 1875 ble han garnisonsprest ved Karljohansvern garnison og sokneprest i Horten, og i 1882 fikk han et tilsvarende kall i Garnisonsmenigheten på Akershus festning. Han var garnisonsprest frem til sin død i 1899.

Horns hovedverk *Forsoning og Retfærdiggørelse* (1875) stred med kirkens rådende forsoningslære. Han var respektert i vitenskapelige kretser utenom sitt eget fagfelt, og en populær predikant. Horn var motstander av pietisme og ønsket reformer i både kirke og skole. Han skrev mange artikler om teologi og filosofi i *[[Aftenposten]]* og tok opp tidens nye tankestrømninger, som positivismen.

Han var sønn av prokurator Adolph Denis Horn og hans kone Marie Louise Cathrine, født Barth. Han giftet seg i 1859 med Josefine Schjøtt (1837–1914); hun var søster til professor P.O. Schjøtt.

## Bibliografi
* *De skjønne kunster i deres forhold til religionen* 1868
* *Forsoning og Retfærdiggørelse* 1875
* *Mennesket og moralen* 1877
* *Guds styring og menneskets frihed* 1890
* *Tolv forelæsninger over tro og tænkning* 1896
* Victor Hellern: *E. F. B. Horn – Religionsfilosofen som innleder den nyere tids teologi og forkynnelse i Norge 1965*

## Referanser


## Eksterne lenker
* Vidar Vik: ''Akershus slottskirke i unionstiden'' Artikkel i Pacem 9:2 (2006), 	s. 51-58
*
Roar Berthelsen

**Roar Berthelsen** (født 3. november 1934 i Mandal, død 1. august 1990 i Bergen) var en norsk lengdehopper. Han representerte Mandal og Halse IL og IK Tjalve.
 
I friidretts-EM i 1969 ble han nummer 11 med 7,16 meter. Han deltok også i Sommer-OL 1960, men kom ikke videre fra kvalifiseringen. Han vant NM i lengde i 1954, 1956, 1957 og 1959.

Hans personlige rekord er på 7,62 meter fra august 1959 i et stevne på Bislett stadion. Resultatet plasserer Berthelsen som nummer tretten gjennom alle tider i Norge.

Roar Berthelsen var gift med Berit Berthelsen.

## Referanser


## Eksterne lenker
*
Sykling under Sommer-OL 1936

**Sykling under Sommer-OL 1936** ble arrangert fra 6. til 10. august 1936 på AVUS-banen i Grunewald og på BSV Stadion i Wilmersdorf. 

Sykling var med for tiende gang på det olympiske programmet 1936 i Berlin. Det ble konkurrert om totalt seks olympiske titler, to på landevei og fire på bane, kun for menn. Frankrike ble beste nasjon foran Tyskland.     

## Medaljefordeling

## Resultater
### Bane
#### Sprint

#### 1000 meter temporitt

#### Tandem

#### 4000 meter forfølgelsesritt

### Landevei
#### Individuelt (100 kilometer)

#### Lag (100 kilometer)
*Tidene til hver nasjons tre beste utøvere i det individuelle landeveisrittet ble lagt sammen.

## Eksterne lenker
* Cycling Road at the 1936 Summer Olympics hos olympedia.org
* Cycling Track at the 1936 Summer Olympics hos olympedia.org
Furmanov

**Furmanov** (russisk: Фу́рманов) er en by i Ivanovo oblast i Russland. Innbyggertall: 40&nbsp;874 (folketelling 2002).

I 1918 fikk byen innvilget bystatus under navnet *Sereda*. 13. mars 1941 ble bynavnet endret til Furmanov, etter forfatteren og bolsjeviken Dmitrij Furmanov.

## Referanser


## Eksterne lenker
*
28 Days Later: The Soundtrack Album

***28 Days Later: The Soundtrack Album*** er musikkalbummet som ble utgitt i forbindelse med 2002-filmen *[[28 dager senere]]*. Albumet ble lansert 17. juni 2003. Filmmusikken ble komponert av John Murphy, og spor fra Brian Eno, Grandaddy og Blue States som også medvirket i filmen er med på musikkalbumet. En egen toolkning av East Hastings av det kanadiske post-rock-bandet Godspeed You! Black Emperor opptrer i filmen, men ikke på dette albumet.

## Sporliste
*Alle spor utføres av [[John Murphy (komponist)|John Murphy]] om ikke annet er angitt.*

# «The Beginning» 2:56
# «Rage» 1:22
# «The Church» 1:16
# «Jim's Parents» (Abide With Me) 2:29
# «Then There Were 2» 0:42
# «Tower Block» 1:26
# «Taxi» (Ave Maria) 2:08
# «The Tunnel» 1:39
# «A.M. 180» *(med [[Grandaddy]])* 3:20
# «An Ending (Ascent)» *(med [[Brian Eno]])* 4:17
# «No More Films» 0:48
# «Jim's Dream» 0:40
# «In Paradisum» (Faure's Requiem in D minor) 2:11
# «Frank's Death» – Soldiers (Mozart's Requiem in D minor) 2:39
# «I Promised Them Women» 1:24
# «The Search for Jim» 2:41
# «Red Dresses» 0:48
# «In the House – In a Heartbeat» 4:16
# «The End» 1:55
# «Season Song» *(med [[Blue States (band)|Blue States]])* 4:12
# «End Credits» 1:46

## ''In the House - In a Heartbeat''
Dette er et instrumentalspor av britiske komponisten John Murphy. Det er mest berømt for sin assosiasjon til filmen den post-apokalyptiske fiksjonskrekkfilmen *[[28 dager senere]]*

## Referanser


## Eksterne lenker
*
Gulflekket nattøgle

**Gullflekket nattøgle** er en nattøgle i slekten *[[Lepidophyma]]*. Den er stor til å være nattøgle, med en kroppslengde på opptil 12,7 cm. Kroppen er mørk, nesten svart, og har gule flekker langs sidene.

Dette er den mest kjente arten i denne slekten, og den finnes i det sørøstre Mexico, Belize, Guatemala, Honduras, El Salvador, Nicaragua, Costa Rica og Panama. Den lever i skog fra 120 til 940 m over havet, og er knyttet til råtne trestammer.

Noen populasjoner av arten er partenogenetiske, mens andre har vanlig kjønnet formering.

## Eksterne lenker
* 

* University of Georgia - bilder
Pljos

**Pljos** (russisk: Плёс) er en by i Ivanovo oblast i Russland. Den ligger på høyre bredd av elva Volga, rundt 70&nbsp;km nordøst for Ivanovo. Innbyggertall: 2&nbsp;790 (folketelling 2002).

Byen ble grunnlagt i 1410 av Vasilij I, som en grensepost for Storfyrstedømmet Moskva. Byen fikk innvilget bystatus i 1925.

## Referanser


## Eksterne lenker
*
Raketter til frokost

***Raketter til frokost*** (originaltittel: *Deal of the Century*) er en amerikansk filmkomedie fra 1983 regissert av William Friedkin. Filmen handler om en våpenhandler som selger våpen til alle som kan betale. Ved en tilfeldighet blandes han inn i kampen om en kjempekontrakt til et søramerikansk land. Hovedrollene spilles av Chevy Chase, Gregory Hines og Sigourney Weaver.

Filmen er en satire over våpenindustrien og internasjonal våpenhandel.

Den ble dårlig mottatt av filmanmelderne og ble en moderat suksess på kino.

## Handling
Eddie Muntz er en veltalende mann med et stort salgstalent. Han selger våpen – små våpen som kan stoppe små opprør, og store våpen som kan sette i gang en verdenskrig. Han selger ikke til hvem som helst – bare de har penger nok. Ved en tilfeldighet blandes han inn i en kjempekontrakt mellom våpenfabrikantene Luckup og Cordosa fra det søramerikanske landet San Miguel. For å sikre seg kontrakten ber han sin venninne Catherine å ligge med landets diktator. Hans planer blir imidlertid forstyrret av Frank Stryker, som selv har planet om å sikre seg kontrakten.

## Om filmen
Filmen  ble ingen stor suksess i USA hvor den innbragte drøyt $10 millioner. Den havnet på en 69-plass over de mest innbringende kinofilmene i USA i 1983. Produksjonskostnadene var på ca $10 millioner.

Den ble dårlig mottatt hos anmelderne, noe som gjenspeiles i at den kun har fått 13 % på Rotten Tomatoes. Både Leonard Maltin og Roger Ebert gav den 2 av 4 stjerner.

## I rollene
(utvalg)
*Chevy Chase –  Eddie Muntz 
*Sigourney Weaver –  Catherine DeVoto 
*Gregory Hines –  Ray Kasternak 
*Vince Edwards –  Frank Stryker 
*William Marquez –  Gen. Cordosa 
*Eduardo Ricard –  Col. Salgado 
*Richard Herd –  Lyle 
*Graham Jarvis –  Babers 
*Wallace Shawn –  Harold DeVoto

## Referanser


## Eksterne lenker
*
D’oh!

***D'oh!*** er et fast uttrykk som er benyttet av den fiktive animasjonsfiguren Homer Simpson fra den langvarige amerikanske animerte situasjonskomedien *[[Simpsons]]* (1989–fortsatt). Det er vanligvis benyttet når Homer skader seg selv, innser at han har gjort noe særdeles dumt, eller når noe fryktelig holder på å skje. Alle hans slektninger, Bart, døtrene Lisa og Maggie, hans far, hans mor, og hans halvbror, har også blitt hørt å ha benyttet det i tilsvarende omstendigheter. Ved noe få tilfeller har også Homer ektefelle Marge og selv mer perifere figurer som herr Burns og Sideshow Bob benyttet frasen.

I 2006 ble «d'oh!» listet som nummer seks på fjernsynskanalen *TV Land*s liste over de 100 fremste uttrykk fra fjernsynsunderholdning. Den uttalte frasen «d'oh» er som lyd blitt registrert som et varemerke av selskapet 20th Century Fox. Siden 2001 har ordet «doh» kommet i den engelske ordboken *[[Oxford English Dictionary]]*, men uten apostrofen. Den eldste dokumenterte bruken av lyden og frasen «d'oh» er i tallrike episoder av BBCs radioprogram *It's That Man Again* fra mellom 1945 og 1949, men *OxfordWords* blogg slår fast at «Homer var ansvarlig for popularisere det som et utbrudd av frustrasjon».

Dan Castellaneta er skuespilleren som framfører stemmen til Homer Simpson og den som har fått «d'oh!» til å lyde som det gjør.

## Referanser


## Eksterne lenker
* «d'oh» hos *Wiktionary*
* Den ytterste «D'oh»-liste
* Homer Simpson sier «D'oh!» 32 ganger (WAV), lydfil
* «D'oh! joins the Oxford English Dictionary», *BBC News*
Ruby on Rails

**Ruby on Rails**, forkortet **Rails** eller **RoR**, er et fritt webrammeverk skrevet i programmeringsspråket Ruby. Rammeverket har blant annet som mål å gjøre det raskere og enklere å utvikle databasedrevne nettsider, blant annet ved å automatisere genereringen av kode for å presentere, endre og slette informasjon i en database. I likhet med mange andre moderne rammeverk promoterer det designmønsteret Model-view-controller (MVC).

## Historie
Ruby on Rails er utviklet av den danske programmereren David Heinemeier Hansson, og koden var opprinnelig del av det nettbaserte planleggingsverktøyet Basecamp. Den første versjonen av Ruby on Rails ble utgitt under MIT-lisensen i juli 2004.

## Referanser


## Eksterne lenker
* 
* 
* 
*  irb.no: Norsk nettsted om Ruby on Ruby on Rails
Rollebyttet

***Rollebyttet*** (originaltittel: *Trading Places*) er en amerikansk filmkomedie fra 1983 regissert av John Landis. Filmen handler om en ung fremadstormende børsmegler som blir utsatt for et sjofelt pek. Dette innebærer at han blir fratatt all ære og rikdom, og attpåtil tar en tilfeldig uteligger hans gamle plass. Hovedrollene spilles av Eddie Murphy, Dan Aykroyd og Jamie Lee Curtis.

## Handling
De steinrike brødrene Duke har Wall Street som arbeidsplass og inngår en dag et veddemål om hva som er viktigst av arv og miljø. For å avklare saken sørger de for at Louis Winthorpe III, juniorsjefen i Duke & Duke, blir kriminalisert og deretter avskjediget. Isteden plasserer de den svarte bomsen, Billy Ray Valentine, i sjefsstolen. Billy får Louis' leilighet med butler og det hele, mens Louis havner på gata hvor han etterhvert blir tatt vare på at gatepiken Ophelia. Men han klarer å stålsette seg, og sammen med Ophelia tar de kontakt med Billy. Billy innser at hans nyvunnede rikdom vil være kortvarig. Trioen legger en listig plan for å ta knekken på brødrene Duke.

## Om filmen

### Popularitet og økonomi
*Rollebyttet* ble en stor publikumssuksess, spesielt i USA hvor den spilte inn over $90 millioner. Den ble den tredje mest innbringende filmen i USA i 1983.

Produksjonskostnadene lå på rundt 15 millioner dollar.

### Anmelderne
Den ble godt mottatt av anmelderne, noe som gjenspeiles i at den har fått 86 % på Rotten Tomatoes. Den amerikanske kritikeren Roger Ebert gav den 3,5 av 4 stjerner, mens Leonard Maltin gav den 2,5 av 4.

*[[Dagbladet]]*, *[[Arbeiderbladet]]* og *[[Aftenposten]]* gav den terningkast fire, mens *[[VG]]* gav den tre.

### Priser
Jamie Lee Curtis og Denholm Elliott mottok hver sin BAFTA-pris. Det kan ellers nevnes at den ble nominert til Oscar for beste musikk.

## I rollene
(utvalg)
* Dan Aykroyd – Louis Winthorpe III
* Eddie Murphy – Billy Ray Valentine
* Jamie Lee Curtis – Ophelia
* Ralph Bellamy – Randolph Duke
* Don Ameche – Mortimer Duke
* Denholm Elliott – Coleman
* Kristin Holby – Penelope Witherspoon
* Paul Gleason – Clarence Beeks
* Alfred Drake – President of Exchange
* Kelly Curtis – Muffy
* James Belushi – Harvey 
* Al Franken – Baggage handler #1
* Tom Davis – Baggage handler #2

## Referanser


## Eksterne lenker
*